* **Rađanje dvorske kulture 12.veka**
* **Rađanje urbane kulture 12.veka**
* **nagli razvoj katedralnih škola posle 1100**

studenti ovih škola povezani sa svetovnim životom: vaspitavanje dečaka određenih za rad u kraljevskoj administraciji i činovništvu;

pružaju osnovno obrazovanje u oblasti pismenosti i retorike zasnovano na rimskom triviumu i quadriviumu;

značaj uloge učitalja (magister);

tokom 12.veka nastanak novih oblika obrazovanja vezanog za pojedine plemićke kuće u kojima je plaćana nastava tutora (poseban slučaj predstavljala je pouka članova kraljevske porodice); tako je rođena specifična **dvorska kultura** u kojoj je poseban naglasak u obrazovanju stavljan na književnost, pa i na vernakularnu poeziju, što dovodi do rađanja specifične **dvorske (riterske) književnosti tokom 12.veka**.

* **nastanak novih književnih žanrova: odlika pisane kulture**

istorije, hronike, romanse, trubadurska poezija

novi tip hronika kao istoriografskog žanra kombinuje istorijske činjenice sa pričama o avanturama i hrabrosti

**Džefri od Monmauta** (prva polovina 12.veka): **Istorija kraljeva Britanije**

meša keltske narativne tradicije o legendarnom kralju Arturu sa poznatim istorijskim faktima

glorifikacija anglo-normanskog kraljevstva;

davanje **mističnih i istorijskih korena novom normanskom režimu Plantageneta**

unosi nova merila vrednosti u dvorski život

portret kralja Artura utro je put ambicioznim projektima Plantageneta (genealogija kralja Artura izvedena od Trojanaca, a njegove pretke povezuje sa Julijem Cezarom);

Artur prikazan kao srednjovekovni hrišćanski kralj, imago Caroli Magni;

razlika – motiv u borbi je žudnja za ličnom slavom, a ne za višim ciljevima; slavljenje Arturovih vrlina, njegove velikodušne prirode, držanje prema poraženom neprijatelju, svečani izgled njegovog dvora u Kamelotu

* **legenda o kralju Arturu proširila se u Francusku i inspirisala delo**

**Kretijena de Troa** (1135-1183) koji je napisao romansu o Lanselotu

**Lanselot** je popularna priča pripovedana na dvorovima, ali i čitana (deo pisane poznosrednjovekovne kulture kao novitet u odnosu na dotadašnju isključivo usmenu tradiciju); upotreba žanrovskih konvencija: junak pripovesti prolazi kroz različita iskušenja ne bi li zadobio ljubav kraljice Gvinerve.

* **glavne teme plemićke dvorske kulture: motiv zabranjene (ometene) ljubavi** ; (Gvinerva je žena junakovog feudalnog gospodara kralja Artura); stihovani roman o nedostižnoj dami vitezovog srca, prepreke i iskušenja u ostvarivanju ljubavi;
* patron Kretijena de Troa bila je grofica Marija od Šampanje, kćer Alijenore i Luja VII; po rečima pisca, ona je direktno nadahnula njegov roman;
* moda romantične ljubavne književnosti i dvorske lirike (širi se po evropskim dvorovima)
* **Nemačka**: chansons de geste neposredno se prepliću sa popularnošću **Sage o Nibelunzima** koja je čuvala **tradicije germanske mitologije**; **zasnovane na usmenoj tradiciji, ove pripovesti o heroizmu, o magičkoj prošlosti** koje su sezale duboko u predhrišćansko, germansko doba, konačno su **zapisane tokom poslednje dve decenije 12.veka**
* u isto vreme nastaje, na temeljima istorijskih događaja vezanih za špansku rekonkistu **poema El Sid** o herojskim delima hrišćanskog ratnika
* uticaj **trubadurske poezije: nastaje u Francuskoj tokom 11.veka**; ova poezija bila je praćena muzikom i uživala je ogromnu popularnost, a njena centralna tema je **romantična ljubav**; ta ljubav je neka vrsta bolesti, jer je reč o ometenoj ljubavi, koja, iz razloga kodeksa časti i viteštva, ne može biti konzumirana; drugi važan motiv je **razdvojenost ljubavnika** (realnost krstaških ratova); ljubavnik odlazi na hodočašće ili ga zarobljavaju nevernici ili prilazi kroz iskušenja hrabrosti i fizičke snage ne bi li bio bliže predmetu svog obožavanja;

ukoliko je ljubav realizovana, po pravilu je reč o skrivenoj, zabranjenoj delatnosti: popularnost pesama nazvanih ***alba*** (zora), u kojima se ljubavnici bude u praskozorje probuđeni pojem ptica i moraju se brzo rastati; **pastorala** se neretko javlja u dijaloškoj formi, pripoveda o nevinoj pastirici koju zavodi vitez; sačuvane su i neke satirične pesme političkog sadržaja – **sirventes**.

* **pesme su pisane na langue d’oc** – vernakularni jezik francuskog juga

brakom Luja VII i Alijenore Akvitanske sklopljenim 1137. trubaduri prelaze u severnu Francusku (truveri); **truveri pišu poeziju na jeziku severa – langue d’oil**

Alijenora unuka grofa Gijoma IX od Akvitanije - ljubitelj poezije i patron pesnika i muzičara; Alijenorinom udajom za Henrija II truveri odlaze na Britanska ostrva.

u Nemačkoj truvere nazivaju **minezengerima** (pevaju o apstraktnoj ljubavi – Minne) sa naglašenom religioznom tematikom

Španija: pesme poznate kao **cantigas**

**sačuvano je oko 2600 pesama i oko 275 melodija**

središte ove poezije u južnoj Francuskoj postradalo je posle albižanskog krstaškog rata, ali su nastavile da se šire u drugim krajevima Evrope

* **pojava prvog modernog intelektualca u srednjem veku**

**Pjer Abelar (1079-1142)**

**simbol urbane kulture 12.veka**, prototip profesora, jedan od najznačajnijih filozofa i teologa srednjeg veka

njegova dela su primer kulturnog i intelektualnog pokreta koji nazivamo **renesansom 12. veka**

* Abelar je rođen u Bretanji, u porodici sitnog plemića, određen za vojničku karijeru; o njegovom životu mnogo saznajemo iz **autobiografije *Historia calamitatum*** (uspomene – žalopojke)

strast prema učenju odvela ga je „sa Marsova polja, ne bi li se bacio u Minervino naručje“; sa oko 15 godina počeo je sa izučavanjem logike kod čuvenog učitelja Roscelina iz Kompjenja; rani trening iz logičkog mišljenja obeležio je čitav njegov intelektualni rad; stiže u Pariz kao učenik Gijoma od Šampoa koji je vodio katedralnu školu Bogorodičine crkve;

arogantan, visoko mišljenje o sopstvenim sposobnostima,teško podnosi autoritet profesora i disciplinu; munjevit napredak, pobeđuje svoje učitelje u javnim raspravama; stiče slavu posle ovih javnih uspeha; sa 25 godina otvara sopstvenu školu, pomerajući je, kako mu je slava rasla, sve bliže Parizu;

**novi metod učenja**: ***disputatio*** razlikuje se u odnosu na dotadašnji (***lectio***); disputatio je metod postavljanja problema, diskusije u vidu pitanja i odgovora i konačno, nalaženje rešenja, dok se lectio uglavnom sastojao od diktiranja; Abelarov metod *disputatio* je stekao ogormnu polularnost, te je utkan u način na koji su pisane ***summae*** gotičkog doba;

Abelarovi javni nastupi postali su srce intelektualnog života Pariza; pozvan je da predaje teologiju i dijalektiku u školi na brdu San Ženevijev, iz koje je nastao Pariski univerzitet, a potom je predavao u prestižnoj katedralnoj školi Bogorodičine crkve (najmio ga je kanonik katedrale Fulber da podučava njegovu talentovanu nećaku Eloizu, 22 godine mlađu od Abelara, davši mu, kao Eloizinom tutoru, smeštaj u sopstvenoj kući; poverio je Eloizu u potpunosti njegovom vođstvu i podučavanju (bilo je predviđeno da je podučava „kad god bi mu obaveze dozvolile“); Abelar u svojim uspomenama poredi ovaj odnos sa poveravanjem ovce vuku; negativan odnos prema braku u plemićkim krugovima 12.veka (modeli: Tristan i Izolda, Lanselot i Gvinerva); u školskim krugovima nastaje teorija o prirodnoj ljubavi koja će tokom 13. veka biti zapisana u ***Romanu o ruži*** Žana de Menga; autoriteti osuđuju brak mudraca (popularnost svetog Jeronima i Cicerona);

posle ljubavne avanture sa Eloizom koja se završila tragično (Abelar je kastriran i prognan u Sen Deni a potom, posle sabora u Soasonu na kojem je osuđeno njegovo učenje o Svetom Trojstvu vratio se u rodnu Bretanju; Eloiza se zaredila u konventu u Argenteju) Abelar se ponovo našao u središtu kontroverze; vrativši se u Pariz nastavio je sa intelektualnim podučavanjem i tada napisao delo ***Sic et non***. Ovo delo organizovano je oko **150 teoloških pitanja koja su imala za cilj rađanje metodske sumnje**; preko sumnje i postavljanja pitanja dolazimo do odgovora (pravih rešenja), odnosno, do istine.

* **sukob Abelara i Bernara iz Klervoa**

opat Sitoa predstavlja drugu granicu hrišćanstva; ostao je feudalac, prvenstveno ratnik, daleko od razumevanja urbane inteligencije;

u središtu njegovog sveta bila je borba protiv jeretika i nevernika, protiv kojih postoji samo jedno sredstvo – sila; on ostaje pobornik oružanog krstaškog rata, ne verujući u borbu knjigom (poput dominikanaca); život u manastirskoj osami i mističkoj meditaciji iz koje crpi energiju da se vrati u svet kao izvršilac presude;

apostol usamljeničkog života i borac protiv novotarija; upravlja hrišćanstvom, naređuje papi svoja pravila; odobrava osnivanje vojničkih redova, smatrajući čitav Zapad Hristovom vojskom; tvorac koncepta ***ecclesia militans*** ; preteča Velikog inkvizitora

* sukob s Abelarom neminovan – optužba da je Abelar „novi teolog“, spor poveren Gijomu od Sen Tijerija; Bernar se obratio pismom papi kritikujući Abelarov metod rečima da „Abelarova dela imaju krila“, šireći se prema drugim zemljama i kraljevstvima; organizovanje sastanka u Sansu, na kojem prisustvuju papski legati, francuski kralj i biskupi; svojom veštinom Bernar je uspeo da izmeni karakter tog skupa i pretvori ga u svojevrsno suđenje Abelaru, pretvarajući svog protivnika u optuženika za jeres; Ablear je odbio da odgovori na Bernarove optužbe i da prihvati kompetenciju tog suda i uložio je žalbu papi, predavši mu ceo slučaj na rešavanje; Bernar je prvi stigao kod pape i uspeo da se jula 1140. osudi Abelarovo učenje, a u crkvi Svetog Petra organizuje spaljivanje njegovih knjiga; na putu prema Rimu Ablear saznaje za presudu i sklanja se u Klini, kod tamošnjeg opata Petra Venerabilisa; Petar Venerabilis je izdejstvovao poništenje presude (ekskomunikacije) i šalje ga u samostan sv. Marsela u Šalon na Saoni gde uskoro, poražen i slomljen, umire 1142.godine.
* Abelarov život nije tipičan za vreme 12.veka, jer on svojim snažnim intelektom i delom nadilazi epohu; njegov rad kao učitelja pokazuje međutim snagu novonastalih školskih ustanova i njihov uticaj na javni život vremena.
* **nominalizam** – značaj jezika (odnos jezik-stvar, **nomen est omen**: ime je znak); učenje da su reči utemeljene u stvarnosti, a da je jezik izraz te stvarnosti, čime reči dobijaju ontološku vrednost;
* poznate škole:

škola **opatije Sen Viktor** na čijem je čelu bio **Ig od Sen Viktora (1096-1141)**, čuveni komentator Biblije, koji je u Parizu razvio rad na biblijskoj egzegezi i mističkoj teologiji, što je doprinelo da Pariz postane svetski centar teoloških studija; harizmatičan lik učitelja;

katedrala Notr Dam obezbeđivala je institucionalni okvir oko kojega je nastao univerzitet; francuski kraljevi prepoznali su prednost koje bi kruna mogla imati od rastućeg prestiža Pariza kao svetskog centra učenosti i studija;

**1200. Filip Avgust izdaje osnivačku povelju Univerzitetu** (sredinom veka (1257), Rober de Sorbon - kanonik Pariza i ispovednik kralja Luja IX Svetog osniva *Maison de Sorbonne* kao jednu vrstu koleža gde je podučavao dvadesetak siromašnih studenata teologije; kolež je dobio finansijsku pomoć kralja Luja IX, a potom i pape Aleksandra IV što je doprinelo razvoju i širenju prvobitne škole i njenom postepenom prerastanju u univerzitet, čiji je prvi kancelar, učitelj i pisac statuta bio Rober de Sorbon; iz ove ustanove je rođena današnja Sorbona)

1215. univerzitet dobija pravo da bira sopstvene organe upravljanja i da donosi statute; papski legat Rober de Kuzon potvrdio je pravo učitelja da donose statute i određuju rentu za boravak, da propisuju garderobu nastavnika i regulišu nastavu, predavanja i dispute; pravo na nastavu nije imala osoba mlađa od 21 godinu, koja nije prethodno šest godina provela u statusu studenta i nije bila optuživana; odeća i obuća bile su strogo propisane, kao i pravo nošenja ogrtača (pallium); statutima su precizno određivana prava članova novog tela da deluju u okviru svoje **gilde kao tela (universitas magistrorum et scholarium)**;

lojalnost studenata bila je prvenstveno vezana za sopstvenu naciju pre nego za univerzitet kao celinu, što je neretko dovodilo do prepirki, pa i tuča između nacija, što je iziskivalo intervenciju papskog legata, pa i samog francuskog kralja

* **nastava** – oslonjena na **sedam slobodnih veština (*septem artes liberales*)**

organizovanih u okviru **triviuma (veštine reči: gramatika, retorika, logika) i kvadriviuma (veštine brojeva: aritmetika, geometrija, muzika i astronomija**) nasleđenih iz rimskog obrazovnog sistema (na taj način trivium i quadrivium prvi put je osmislio Marcijan Kapela u 5.veku);

savladavanje osnovnih veština bilo je neophodno da bi se prešlo na sledeći, viši stupanj studiranja, koji je obuhvatao **teologiju i pravo,**  koje su smatrane lukrativnim disciplinama

* **univerzitet u Oxfordu** nastao je od studenata koji su se 1167.godine vratili u Englesku iz Pariza na poziv Henrija II koji se plašio uticaja koji su na njih vršile pristalice Tomasa Beketa, kenterberijskog arhiepiskopa u egzilu, podsticane od strane francuskog kralja; kancelari ovog univerziteta vodili su borbu protiv biskupa Linkolna koja se završila sredinom 14.veka, uz papsku dozvolu, pobedom kancelara koledža; kao što je Bolonja bila poznata po studijama prava, a Pariz po studijama teologije, tako su na Oxfordu bile poznate prirodne nauke i eksperimentalni pristup (o tome svedoči slava oxfordskih predavača Rodžera Bejkona i kasnije Viljema Okama); oni praktikuju primenu matematičkih principa radi boljeg razumevanja prirodnih fenomena, kao što insistiraju na uticaju novootkrivenih Aristotelovih dela oko 1250. (u to vreme studije Aristotela bile su zabranjene u Parizu);

univerzitet u Oxfordu dobija posebnu podršku monarhije; kada je tokom 1209 na Oxfordu bila obustavljena nastava, grupa oxfordskih studenata osnovala je univerzitet u Kembridžu; franjevačke studije u Oxfordu osnovao je Robert iz Groseteste

* **tokom 13. i 14.veka nastao je veliki broj evropskih iniverziteta: Prag 1347/8; Beč 1365; Keln 1388; Budim 1389**
* **recepcija Aristotela**

do **1200**. godine veliki deo Aristotelovih dela dostupan učenim ljudima evropskog Zapada:

1. presudan dodir sa arpaskom učenošću u **Španiji**:

 prevodi Averoesa i jevrejskog prevodioca i teologa Majmonida

1. susret sa prevodima velikih dela koji su krstaši imali u **Antiohiji** i u **Carigradu**; tada su do njih došla i dela ranih crkvenih otaca istočne crkve poput Vasilija Velikog i Jovana Zlatoustog
2. treća oblast razmene kulturnih uticaja bila je **Sicilija**: prevodilačka delatnost podsticana još od vremena normanskih kraljeva
* **obrazovanje sholastičkog metoda**: razvoj argumentacije u disputu
* određeni crkveni krugovi protive se prodoru Aristotelovog učenja (1215. u Parizu papski legat Rober de Kuzon stavio zabranu na izučavanje Aristotelovih spisa na pariskom univerzitetu (do sredine veka ukinuta zabrana)
* priređivanje **priručnika koji su za potrebe učenja sažimali postojeća znanja: summae**
* summae predstavljaju sintetizaciju celokupne teološke tradicije korišćenjem dijalektičkog metoda

nukleus ovih pokušaja – spisi sv. Avgustina i komentari na njih

značajan usek – dolazak franjevaca i dominikanaca na univerzitet (novi rafinman studijama): **Bonaventura (franjevac) i Toma Akvinski (dominikanac) – usavršili sholastički metod**

* **Bonaventura**

Rođen u Toskani oko 1221; posle studija u Parizu postao je 1243 franjevački fratar; posvetio se teološkim studijama i postao učitelj (master); u isto vreme napredovao i u crkvenoj hijerarhiji katoličke crkve - **kardinal master**

Javna ličnost, širio je ideal **anđeoske čistote**, prijatan, prijateljski stav prema ljudima, moćan intelekt – popularnost učenja (intelektualan, racionalan)

Bavio se pitanjem sposobnosti ljudskih bića da intelektualno dosegnu Božansku misteriju, kao i pitanjem mogućnosti napredovanja ljudske duše sve do sjedinjenja sa Božanskim

Poput sv.Franje, Bonaventura je svet video kao odraz Boga; svrha i smisao ljudskog života u napredovanju ka ekstatičkim vizijama (**istinsko saznanje Boga moguće je dosegnuti samo mističkom vizijom**)

* **Toma Akvinski**

Italijan, obrazovan u Monte Kasinu, studije na univerzitetu u Napulju; sredinom veka pristupio je dominikanskom redu, što ga je dovelo u dodir sa velikim učiteljima poput Alberta Velikog koji je prvi predavao Aristotelova dela; sredinom veka predaje u Parizu, da bi se kasnije posvetio organizovanju napuljskog univerziteta; kao i Bonaventura, umire 1274, na putu za sabor u Lionu;

nedostajao mu mistički pristup svetu; manje emotivan od Bonaventure, racionalan, bezličnog stila u pisanju svojih dela, primer **razuma**

**najveći interpretator tradicionalne hrišćanske misli**

(prema sačuvanim opisima, Toma je bio ćutljiv, zanesen, debeo, okrenut filozofiji)

veliki sholastičar, mnogo pisao – njegova dela, **komentari na Aristotela i Summa Theologica postavili su osnove sholastičkoj filozofiji**

organizacija dela posebnim metodom: postavlja preko 600 pitanja na različite teme (od prirode Boga i anđela do postupaka ljudi); nastoji da pruži i pozitivne i negativne odgovore, da sintetizuje biblijske reference i antičke izvore (uključiv Cicerona, Aristotela i stoičare)

upotrebom racionalnih tehnika unosi svetlost i red struktura unutar orgomne riznice misli prethodnika

racionalni nacrt sholastičke misli neretko je upoređivan sa strukturama gotičkih katedrala, simfoničnom uzoru mistike, religije, matematike, simbolike brojeva i nebeske ljubavi

logički sklop racionalnog i estetičkog bio je okvir u kojem se odvijala neprekinuta potvrda Božjeg prisustva

* **katedrala kao summa** (up. čuveni esej Ervina Panofskog)

fokus javnog ispovedanja vere, kako u religioznom, tako i u estetičkom značenju

**gotička umetnost izražava Otelovljenje** (koren u Jevanđelju);

slavi Hrista-kralja, predstavljenog na prestolu kako kruniše svoju majku (nupta, navis, ecclesia);

Otelovljenje shvaćeno kao misterija: u Mariji sjedinjenje čoveka sa Bogom; mesto mističkog venčanja duše i njenog tvorca; **Marija kao predstava tela crkve**

**scenama krunisanja Bogorodice slavi se suverenitet rimske crkve**

– up. *Krunisanje Bogorodice* sa katedrale u Remsu

**Literatura:** [**https://we.tl/t-WN70eddvE8**](https://we.tl/t-WN70eddvE8)